**ПРАВИЛА ЗА ИЗМЕНЕНИЕ И ДОПЪЛНЕНИЕ НА**

**Правила за условията и реда**

**за ПРИЛАГАНЕ НА ЧЛ. 4, АЛ. 1, АЛ. 2 и АЛ. 3 ОТ ЗАКОНА ЗА БЮДЖЕТА НА
НАЦИОНАЛНАТА ЗДРАВНООСИГУРИТЕЛНА КАСА ЗА 2022 г.,
ПРИЕТИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-32 ОТ 21.03.2022 Г. И ИЗМЕНЕНИ И ДОПЪЛНЕНИ С РЕШЕНИЯ № РД-НС-04-44/14.04.2022 г., № РД-НС-04-89/30.08.2022 г., № РД-НС-04-134/16.12.2022 г.** **и № РД-НС-04-2/12.01.2023 г.**

**§ 1**. Текстовете на чл. 11 се допълват, както следва:

а) В ал. 4 след текста „(период на извършване на дейността: м.март – м.ноември 2022 г.)“ се допълва „и за периода м.януари– м.март 2023 г. (период на извършване на дейността: м.декември 2022 г. – м.февруари 2023 г.)“

б) В ал. 6 след текста „(за периодите на извършване на дейността: м. декември 2021 г. - м. август 2022 г. и м. септември - м. ноември 2022 г.)“ се допълва „и за периода м.януари– м.март 2023 г. (период на извършване на дейността: м.декември 2022 г. – м.февруари 2023 г.)“

**§ 2** Текстът на чл. 12, ал. 4 придобива следното съдържание:

„Директорите на РЗОК могат да внасят предложения до Надзорния съвет на НЗОК за коригиране на определените стойности в приложение № 2 по договорите с изпълнителите на БМП, на основание получено от конкретен изпълнител на БМП мотивирано предложение, водещо до промяна на определените стойности по чл. 7, в края на периодите (м.януари – м.март 2023г., м.април – м. юни 2023г., м.юли – м.септември 2023г., м. октомври – м. декември 2023г.), при наличие на неусвоени средства. Предложенията се внасят след осъществен контрол на отчетената дейност с доклад за всеки отделен изпълнител на БМП, включващ:

1. конкретните обстоятелства, довели до необходимост от промяна;

2. резултата от текущите проверки на РЗОК при констатирана тенденция на нарастване на разходите на ниво лечебно заведение, отделение/клиника.“

**§ 3.** Настоящите правила изменят Правилата, приети с решение № РД-НС-04-32 от 21.03.2022 г. на Надзорния съвет на НЗОК, изменени и допълнени с решения № РД-НС-04-44/14.04.2022 г., № РД-НС-04-89/30.08.2022 г., № РД-НС-04-134/16.12.2022 г. и № РД-НС-04-2/12.01.2023 г.